钦定古今图书集成/理学汇编/经籍典/第178卷 > 假笔削以行权
## 钦定古今图书集成/理学汇编/经籍典/第178卷 > 假笔削以行权

公如大国，恒书，“至”，则不书“至”以见义。

公会诸侯，恒不书，“至”，则书“至”以见义。

公会伯主，恒不书，“至”，则书“至”以见义。

公会盟主，恒书，“至”，则不书“至”以见义。

公会外大夫，不书，“至”，会师则书“至。”

“公会吴楚”不书“至”，有中国之君则书“至。”盟戎书“至”，
公特将不书，至，则书“至”以见义。

“公会伐恒。”书“至”，为会言，故不书至。

公会伯国侵伐，恒书，至，则不书“至”以见义。

公会外大夫伐国，不书至；君将称人，则书至。

夫人违礼而行，不书至，必归。宁得礼而后书至。
公行不书，所在书，在楚，在《干侯》。

“公不视朔”，不书，“有为则书。”

《送王姬》不书，必立仇昏而后书。

“诸侯女归京师”不书，必鲁主昏而后书。

内女适诸侯，恒书“归”；苟来归，则不书“归。”

内女归宁不书，必有故而后书。

“国君来逆女”不书。卿为君逆则书。

继故不书立，必贼讨而后书“立。”

“篡位”不书立，必不能讨而后书“立。”

天王蒙尘，“复辟”不书。苟自取之则书，其出，必乱未弭，
贼未讨，而后悉书之。

“《天王》出入有以之”者，不书。未成尊，则书。

“《未成君》，出入不书”，必有辨于名实而后书。

“执君归”不书，必霸主释有罪而后书。

“弑君以纳君”不书，必所弑称君而后书。

内大夫出奔，非其罪者不书，必有罪而后书。

王卿士奔复之，不书，必不反而后书。

“王子奔”非其罪不书，以叛奔卒。讨之，不书，必佚贼而
后书。

“公子奔”，非其罪不书，必有故而后悉书之。

外大夫出奔不书，必有关于一国之故而后书；
内大夫来归，非其罪不书，以霸主之盟复之则书；
奔大夫公子复之不书，必挟外援以归而后书，苟以
叛出书。

“诸侯逃”，不书，必逃中国而后书。

外大夫逃不书，《齐桓》之初则书之。

王讨篡立者不书，虽杀卿士不书，必杀无罪者而后
书。

诸侯讨乱，杀公子不书，虽杀世子母弟不书，必杀之，
非其罪而后书。

两下相杀不书，虽杀太子不书，必讥不在相杀而后
书，讥不在相杀，虽无君书，虽盗杀书。

诸侯反国，杀大夫、公子以篡入者，不书，必治以君臣
之礼而后书。

“篡弑”者，以“奔”为义，虽卒，讨之不书。

叛臣以“出奔”为义，虽讨以诸侯之师，不书。

外纳不书，宜纳，虽伐不书。苟不宜纳，则书“伐”、书“战”，甚
则书“伐”、书“入”，必不克纳而后书“纳”，唯四裔间中国则
书之。

内邑叛，不书，“郓溃”则书之。

外特相盟会不书，虽参以上不书，必有关于天下之
故而后书。

“《外胥》命相遇”，书与特相盟会同。

《平》不书，有关于天下之故则书。

王臣会盟，有所讳，则不书。

“王臣会伐”，非有关于天下之故，不书。

“大夫会城干位”，《寻盟》不书。

大夫会而不能分灾，讥不在鲁，不书鲁大夫中国四夷，特相盟会，不书，虽参以上不书，必有关于
天下之故而后书。疑于盟主，虽公会之盟不书，城下
之盟，虽内不书。

《诸侯勤王》，不书，必无功而后书。

“外次不书”，必有关于天下之故而后书。

凡戍不书，必有关于天下之故而后书。

内“乞师”不书，“乞诸四夷”则书。

《外乞师》不书，必霸主而后书。

公及小国战，不言“我师败绩”，纳所宜纳。与大国战，言
“我师败绩。”

外言战，言“败绩”，义不系于“伐”者，但书“及战”，必义系于
伐，而后兼言之。苟略之言伐，不言战败绩。

“王师败绩于中国”不书“败”，“于戎”则书之。

外“相败”不书，唯《晋》特书之。

中国“败四夷”不书，唯《晋》特书之。

“四夷败，中国”不书，唯荆特书之。

“四夷交相败获”，不书，必败其从中国者，若中国之从
四夷者而后书，必其君以败卒而后书。

公追戎，不言其来与？弗及。

外伐国、取邑不书，虽取诸我不书，《春秋》之初则书之。
外取师不书，侵伐必伐，与取异事，而后悉书之。
外入郛不书，唯齐特书之。

外《伐国》不书“围邑”，有关于天下之故则书之。

“诸侯灭畿内国”不书，为四夷所灭则书。

诸侯被兵出奔者，不书，必国灭而后书。

《迁国》不书，避难而迁则书。

“诸侯连兵”，霸主有事，举重不悉书。

凡救不悉书，霸者，救中国必足以示名义，而后书。“诸
侯相救，以叛霸，无霸书。”楚救必不能，而后书。“狄救中
国，以无霸书。”

兵事言遂，不悉书，必有关于天下之故而后书。
《春秋》之初，戎狄侵中国，不书；自有霸而后书；以之伐
与国，不书，苟有召之者亦不书。